
PËR LEJIMIN E KESH-SHA-SË, TË BËJË RIVLERËSIMIN E PASURISË

Në mbështetje të nenit 100 të Kushtetutës dhe të shkronjës “c” të nenit 70 të ligjit nr.7661, datë 19.1.1993 “Për kontabilitetin”, me propozimin e Ministrit të Ekonomisë dhe të Ministrit të Industrisë dhe të Energjetikës, Këshilli i Ministrave

VENDOSI:

1. KESh, sh.a.-ja të kryejë rivlerësimin e aktiveve të qëndrueshme të trupëzuara, në zotërim të shoqërisë, duke përdorur metodat e IFRS-së (Standardet Ndërkombëtare të Raportimit Financiar).
2. Efektet, që dalin nga zbatimi i këtij vendimi, të pasqyrohen në vitin financiar 2005, në mbështetje të ligjit nr.7661, datë 19.1.1993 “Për kontabilitetin” dhe të vendimit nr.334, datë 9.7.1993 të Këshillit të Ministrave “Për miratimin e Planit Kontabël të Përgjithshëm”.
3. Efektet e këtij rivlerësimi të njihen nga sistemi fiskal.
4. Ngarkohen Ministria e Ekonomisë, Ministria e Industrisë dhe e Energjetikës dhe KESH-sh.a.-ja, për zbatimin e këtij vendim.
Ky vendim hyn në fuqi menjëherë.

